Vieraissa

Vieraissa on suomalaisen Popeda-yhtyeen cover-albumi ja 15:s studioalbumi vuodelta 1999. Se on myös viimeinen Popeda-levy, jolla ovat mukana rumpali Kari Holm ja kosketinsoittaja Jukkis Järvinen.

Vieraissa oli Suomen virallisella listalla neljä viikkoa ja korkeimmillaan sijalla seitsemän. Vuoteen 2004 mennessä sitä oli myyty 12 000 kappaletta. Albumilta julkaistiin singlet ”Paperitähdet” ja ”Mustaa”, jotka eivät saavuttaneet suurempaa menestystä.

Albumin kansikuva on kopioitu Venus-kondomipaketista.

 Tausta ja äänitys 
Popeda oli jo pitkään suunnitellut cover-albumia, jolla olisi lainakappaleita tunnetuista suomenkielisistä lauluista. Kitaristi Costello Hautamäki on muistellut, että levy olisi ollut laulaja Pate Mustajärven idea. Myös albumin nimi Vieraissa oli ollut valmiina kauan. Lopulta albumi työstettiin tauon aikana.Kontiainen 2017, s. 285.

Albumille valittavista kappaleista järjestettiin levy-yhtiö Poko Rekordsin ja Popedan kesken palaveri, jossa jokainen sai esitellä omat ehdotuksensa levytettäväksi.Kontiainen 2004, s. 518. Yhtyeen jäsenten ehdotukset poikkesivat toisistaan hyvin paljon, ja myös Poko Rekordsin johtajalla Epe Heleniuksella oli eriävä mielipide siitä, millainen levyn pitäisi olla. Heleniuksen ehdotuslistalla olivat muun muassa Sleepy Sleepersin ”Kuka mitä häh”, Dingon ”Levoton Tuhkimo”, Frederikin ”Kung Fu taistelee”, Joukon ja Kostin ”Muisto vain jää” sekä Apulannan ”Anna mulle piiskaa”. ”Muisto vain jää” -kappaleeseen hän olisi halunnut mukaan Joukon ja Kostin. Helenius ajatteli, että albumilla pitäisi olla outoja yhdistelmiä. Lopullista julkaisua hän piti liian tyypillisenä Popedan albumina.Kontiainen 2017, s. 285–286. Poko Rekords olisi halunnut albumista erilaisen, esimerkkinä Sleepy Sleepersin levy Sleepy Sleepers Sings Matti ja Teppo.Kontiainen 2017, s. 288.

Ongelmia aiheutti myös julkaisulupien saaminen. Lupaa ei saatu esimerkiksi Creamin ”White Roomille” eikä Rolling Stonesin ”Get Off of My Cloudille”, jonka suomenkielinen käännösversio ”Älä käy tekstiiliin” oli Popedan vanha, suosittu keikkakappale. Costello Hautamäki on sanonut, että hänen ehdotuksistaan hylättiin ainoastaan Peer Güntin ”Backseat” eli ”Transitin takapenkillä” – hänen mukaansa rumpali Kari Holm kieltäytyi soittamasta sitä. Hautamäen mukaan yhtye äänitti version myös Lynyrd Skynyrdin ”Free Birdistä”, mutta levy-yhtiö kieltäytyi julkaisemasta sitä, vaikka julkaisulupa saatiinkin.Kontiainen 2017, s. 286. Sen sijaan se hyväksyttiin myöhemmin Pate Mustajärven soolona levytettäväksi.

Äänitykset tehtiin vuoden 1999 tammi- ja helmikuussa Costello Hautamäen Teurastamo 56 -nimisellä studiolla. Miksaus tehtiin Mika Sundqvistin MSL-studiolla. Levyn tuotti, äänitti ja miksasi Hautamäki. Taustalauluja lauloivat Hautamäen lisäksi Jari Latomaa ja Popedan basisti Jyrki Melartin.

 Musiikki 
Albumin avauskappale ”Tulta kaminaan” on versio Jimi Hendrixin kappaleesta ”Fire”. Kappaleen levytti aikoinaan Manifest-yhtye nimellä ”Puita kaminaan”. ”Kaunis nainen” on käännetty Roy Orbisonin ”Oh, Pretty Womanista”. Kappale ”Alkomedley” on sikermä, jossa on mukana The Kinksin ”Alcohol”, The Driftersin ”Under the Boardwalk”, Freud Marx Engels & Jungin ”Juomalaulu” sekä The Contoursin ”Do You Love Me”.

”Toivomuslähteeseen” on Free-yhtyeen ”Wishing Well”, johon suomenkieliset sanat kirjoitti Juice Leskinen. ”Mayday Mayday” on alun perin Miljoonasateen ja ”Asiaan Anita” Mikko Kuustosen kappale. ”Mayday Maydayn” valitsi albumille Pate Mustajärvi, joka piti siitä paljon. ”Ruba” ja ”Nuori poika” ovat molemmat Eppu Normaalin kappaleita, tosin jälkimmäinen on suomenkielinen käännös Wreckless Ericin kappaleesta ”Whole Wide World” . Rolling Stonesin ”Paint It, Black” eli ”Mustaa” levytettiin vanhalla Kai Hyttisen levyttämällä tekstillä. Kappaleen ”Venus” levytti alun perin Shocking Blue. ”Bonnie Moronie” on kuuluisa rock-kappale sekä Popedan vanha keikkakappale, jonka suomenkielisen version on sanoittanut Popedan entinen jäsen Ilpo Ainiala.Kontiainen 2017, s. 286–287.

Albumille valittiin tarkoituksella myös sellaisia kappaleita, joista jo aiemmin oli tehty suomenkielinen käännös, jotta vältyttäisiin suuremmilta ongelmilta julkaisulupien kanssa. Aiemmin levytetyn käännöksen saa levyttää ilman erillistä lupaa, koska lupa on jo kertaalleen myönnetty. Tällainen kappale on esimerkiksi ”Kaunis nainen”.Kontiainen 2017, s. 287–288. Juice Leskisen aikoinaan sanoittamaa ja levyttämää ”Paperitähtiä” eli Kinksin ”Celluloid Heroesia” päivitettiin hieman: sanoitukseen lisättiin Ville Valo, Topi Sorsakoski, Andy McCoy ja Veltto Virtanen.Kontiainen 2017, s. 289.

 Kansitaide 
Albumin kansikuva on jäljitelty vanhasta Venus-kondomipaketista, ja lisäksi albumi julkaistiin pahvikantisena. Idea keksittiin keikkabussissa. Lisäksi suunniteltiin, että albumin mukana tulisi kondomi, mutta tästä ideasta luovuttiin.Kontiainen 2017, s. 287.

Epe Helenius pitää kantta Poko Rekordsin yhtenä parhaista:

 Julkaisu ja vastaanotto 

 Myynti Vieraissa julkaistiin 19. huhtikuuta 1999 CD-levynä ja C-kasettina.Kontiainen 2017, s. 508. Albumi nousi Suomessa listalle viikolla 16/1999, jolloin se oli korkeimmalla sijallaan, seitsemäntenä. Yhteensä Vieraissa oli listalla neljä viikkoa.

Albumia myytiin ilmestyessään noin 10 000 kappaletta, ja vuoteen 2004 mennessä sitä oli myyty 12 000 kappaletta. Siitä ei ole myönnetty kultalevyä. Epe Helenius on väittänyt uskovansa, että hänen ehdotuksiaan noudattamalla albumia olisi myyty 20 000 – 30 000 kappaletta.Kontiainen 2017, s. 288–289.

ValtioKorkein sijoitusListaviikotLähde7.4

 Arvioita Soundi-lehden toukokuun 1999 numerossa albumia arvioineen Tero Alangon mukaan ”Paperitähdissä” ei ole lainkaan samaa herkkyyttä kuin Juice Leskisen versiossa ja kappale kuulostaakin huonolta vitsiltä.Kontiainen 2009, s. 269. Kesäkuun Soundissa oman arvostelunsa teki Antti Marttinen, joka antoi albumille kaksi tähteä viidestä. Marttisen mukaan maailmasta löytyy tulkittavia kappaleita, mutta on eri asia, kuinka hyvin ne sopivat Popedalle. Marttinen nostaa esiin positiivisessa mielessä kappaleet ”Alkomedley”, ”Ruba” ja ”Toivomuslähteeseen”. Sen sijaan kappaleita ”Tunnelmassa” ja ”Asiaan Anita” hän pitää ”kyseenalaisempina valintoina”, ja vaikka ”Mayday Mayday” ja ”Venus” sopivat Popedalle, yhtye ei onnistu tekemään niistä erityisen omaleimaisia.Aamulehden Allakka-liitteen mukaan Vieraissa sisältää ”tuttua huttua”. Esimerkiksi ”Oh, Pretty Woman”, ”Paint It, Black” ja ”Mayday Mayday” saavat Pate Mustajärveltä kohtelun, jossa ”rock on rockia, huumori huumoria ja suuri tulkinta suurta tulkintaa”.Kontiainen 2009, s. 269, 277.

Costello Hautamäki on kertonut, ettei pitänyt Vieraissa''-albumin ideasta lainkaan, ja hänen mielestään se on täysin turha levy, joka on yhtyeen kolmen huonoimman albumin joukossa. Jotkut ovat kuitenkin pitäneet albumia yhtenä Popedan onnistuneimmista. Kari Holm on sanonut pystyvänsä kuuntelemaan levyä, mutta ”kaikki jutut eivät olleet kohdallaan sitä tehdessä”. Mika Sundqvistin mukaan albumilla oli hyvin paljon epätarkkoja ”breikkejä” ja myös ongelmia tempojen kanssa. Sundqvist on kertonut sanoneensa Popedan jäsenille, että niin nimekkään yhtyeen pitäisi tehdä levy paremmin.

Popeda soitti albumin kappaleita keikoillaan vuonna 1999, mutta enää sen jälkeen niitä ei ole esitetty.

 Julkaisun jälkeen 
Popeda jäi puolentoista vuoden mittaiselle tauolle 13. marraskuuta 1999. Samalla Costello Hautamäki ja Jyrki K. Melartin halusivat muuttaa kokoonpanoa ja vaihtaa kosketinsoittajan ja rumpalin. Siten päättyi Jukkis Järvisen 13-vuotinen ja Kari Holmin 16-vuotinen ura yhtyeessä.Kontiainen 2017, s. 291–292. Tilalle tulivat Jani Kemppinen ja Arska Rautajoki.Kontiainen 2017, s. 504.

 Kappaleet 



 Kuningas alkoholi (”Alcohol”, säv. Ray Davies, san. Moog Konttinen)
 Annas kun hörppään (”Under the Boardwalk”, säv. Kenny Young & Arthur Resnick, san. Moog Konttinen)
 Juomalaulu (säv. Jussi Kinnunen, san. Jussi Kinnunen, Pekka Myllykoski & Arto Pajukallio)
 Klu klu (mua rakastatko?) (”Do You Love Me”, säv. Berry Gordy, san. Moog Konttinen)












 Singlet 
{{single
 | single        = Paperitähdet 
 | leveys        = 120px
 | rajaus        = 1
 | m             = 
 | s             = 
 | julkaisuvuosi = 12. huhtikuuta 1999
 | levy-yhtiö    = Poko (PSCD 127)Kontiainen 2017, s. 514.
 | kappaleet     = #Paperitähdet
Mayday Mayday
 | kuvaus        = Vieraissa-albumin ensimmäinen single ”Paperitähdet” eli Kinksin ”Celluloid Heroes” julkaistiin viikkoa ennen itse albumia. Siitä ei tullut suurempaa menestystä. Singlen toinen kappale on Miljoonasade-cover ”Mayday Mayday”.
 | mallineleveys = 700px
}}
{{single
 | single        = Mustaa 
 | leveys        = 120px
 | rajaus        = 1
 | m             = 
 | s             = 
 | julkaisuvuosi = 21. kesäkuuta 1999
 | levy-yhtiö    = Poko (PSCD 133)
 | kappaleet     = #Mustaa
No niin tottakai
 | kuvaus        = Toinen single ”Mustaa” eli Rolling Stonesin ”Paint It, Black” julkaistiin kesäkuussa 1999. Singlen toinen kappale on ennenjulkaisematon ”No niin tottakai” eli Dr. Feelgoodin ”Back in the Night”, joka jäi pois albumilta, koska siihen ei ehditty saada julkaisulupaa. Ensisinglen tavoin tämäkään julkaisu ei herättänyt suurta mielenkiintoa.
 | mallineleveys = 700px
}}

 Painokset 

FormaattiLevy-yhtiö ja tunnusJulkaistuLähdeCDPoko POKOCD 22319.4.1999MCPoko POKS 22319.4.1999

 Kokoonpano 

Muusikot
 Pate Mustajärvi – laulu
 Costello Hautamäki – kitarat
 Jukkis Järvinen – kosketinsoittimet
 Jyrki K. Melartin – bassokitara
 Kari Holm – rummut

 Taustalaulut: Costello Hautamäki, Jyrki K. Melartin ja Jari Latomaa

Muut
 Tuottaja, äänittäjä ja miksaaja: Costello Hautamäki
 Äänitys: Teurastamo 56, talvella 1999
 Miksaus: MSL-studio
 Masterointi: Mika Jussila/Finnvox
 Valokuva: Harri Hinkka
 Kiitos kannesta Sairaalatarpeita Oy:lle

Popeda: Vieraissa-C-kasetin kansilehden tiedot (POKS 223).

 Lähteet 

 Viitteet 

Luokka:78.84 Pop, rock
Luokka:Popedan albumit
Luokka:Vuoden 1999 albumit
Luokka:Cover-albumit